wickkiey/tamil-wikipedia-markdown huggingface dataset:
# யோகா-வேதாந்தா வன மன்றம்

**யோகா-வேதாந்தா வன மன்றம்** (*Yoga-Vedanta Forest Academy*) என்ற பள்ளி இறைநிலை வாழ்க்கை சமூகம் சார்ந்த பள்ளியாகும். இப்பள்ளியானது, சிவானந்தா ஆசிரமத்திற்குள் ரிசிகேசை அமைவிடமாகக் கொண்டுள்ளது. இதன் முக்கிய நோக்கமானது, யோகக் கலை கற்றுக் கொள்ள விரும்புபவர்களுக்காக பயிற்சியளிப்பதோடு அல்லாமல், நடைமுறை ஒழுக்கத்தினை தனிப்பட்ட மற்றும் மனித நல்வாழ்விற்கான தொடர்பினை ஏற்படுத்துவதையும் கற்றுக் கொடுக்கிறது. படிப்பின் கடைசி இருமாதங்கள் இந்தியர்களுக்காக மட்டுமே பயிற்சி வழங்கப்படுகிறது.  
## வரலாறு
யோகா வேடந்தா வன மன்றம், 1948 ஆம் ஆண்டில் சுவாமி சிவநந்தரால் நிறுவப்பட்டது, இங்கு யோகா பற்றிய முறையான பயிற்சியானது அங்கேயே தங்கியிருந்து பயிற்சி பெறுவோருக்கும், வெளியேயிருந்தும் வந்து படித்துக்கொள்ளும் விதமாகவும் இருவிதமாக வசதிகள் செய்யப்பட்டுள்ளது.  
## பயிற்சி பாடத்திட்டம்
இப்பயிற்சியில், வழக்கமான ஆன்மீக பயிற்சிகள் அளிக்கப்பட்டு, ஆஸ்ரமத்தில் உள்ள ஒவ்வொருவரும் இப்பயிற்சியினை பின்பற்றுகின்றனர். மாணவர்கள் அதிகாலை 4 மணிக்கு எழுந்து தினமும் செய்யக் கூடிய தியானம் மற்றும் மந்திரங்கள் ஓதுகின்றார்கள், இதைத் தொடர்ந்து கீழ்க்கண்ட பாடவாிசையில் சொற்பொழிவுகள் ஆற்றப்படுகின்றன.  
<ol type="I">  
<li>இந்திய தத்துவ வரலாறு: வேதங்கள், உபநிஷதங்கள், ஜைனியம், புத்தமதம், நியாயா, வைசீசிகா, சம்க்யா, யோகா, வேதாந்தா (சங்கரா, ராமானுஜா, மாதவா)</li>  
<li>மேற்கத்திய தத்துவ வரலாறு:  
</ol>  
<ol type="i">  
<li>சாக்ரடீஸ் (நல்லொழுக்கம் பற்றிய கருத்து)</li>  
<li>பிளேட்டோ (சிந்தனையின் கோட்பாடு)</li>  
<li>அரிஸ்டாட்டில் (மீமெய்யியல்(Metaphysics) மற்றும் காரணம்)</li>  
<li>செயின்ட் அகஸ்டின்</li>  
<li>செயின்ட் தோமஸ் அக்வினாஸ்</li>  
<li>கான்ட் (திறனாய்வுரைக்கான காரணம், நன்னடத்தை விதிமுறைகள்)</li>  
<li>ஹெகல்</li>  
</ol>  
<li>இந்திய நெறிமுறைகள்: நான்கு புருஷர்தாஸ், வர்ண சாஸ்தரம், தர்மம், கர்மம், முக்தி</li>  
<li>சுவாமி சிவானந்தாவின் தத்துவம்</li>  
<li>மத உணர்வு உள்ள ஆய்வுகள்  
<li>பகவத் கீதை ஆய்வு  
<ol type="i">  
<li>அர்சுனன் மனச்சோர்வு</li>  
<li>மூன்று யோகங்கள்: கர்மம், பக்தி மற்றும் பிறப்பு</li>  
<li>தீவி சம்பாத் மற்றும் அசுரி சம்பத்னா</li>  
<li>ஸ்வாத்மாவின் கருத்து</li>  
<li>ஷிபத்ராஜ்னாவின் இயல்பு</li>  
<li>கடவுள், உலகம் மற்றும் ஆன்மா</li>  
<li>உபநிஷதங்களின் படி</li>  
<li>பதஞ்சலி யோக சூத்திரங்கள்</li>  
<li>நாரத பக்தி சூத்திரங்கள்</li>  
<li>யோகாசனம், பிராணாயாமம் மற்றும் தியானம்</li>  
<li>கர்மம் யோகா</li>  
</ol>  
அன்றாட விரிவுரைகளுக்குப் பிறகு, மாணவர்கள் ஆசிரமத்தைச் சுற்றி கர்மம் யோகாவில் ஈடுபடுகின்றனர். மாணவர்கள் கய்யோகாசனப் பயிற்சி மற்றும் பிராணயாமப் பயிற்சியளிக்கப்படுகிறது.
# மல்லப்பா தன்ஷெட்டி


**மல்லப்பா நந்திகோல்** (1898 - ஜூலை 29, 1931)  இந்திய சுதந்திர போராட்ட மற்றும் புரட்சி வீரராக திகழ்ந்தார். சுதந்திர போராட்டத்தை நசுக்குவதற்காக 1930 ல் சோலாப்பூரில் ஆங்கில அரசாங்கம் படைத்துறை சட்டத்தின் கீழ்  "கண்டதும் சுட உத்தரவினை திணித்தது. மல்லப்பா,ஸ்ரீகிஷன் லக்ஷ்மி நாராயணன்  சாரதா, அப்துல் ரஸூல் குர்பான் ஹுசைன், மற்றும் ஜகன்நாத் பகவான்ஷி ண்டே ஆகியோருடன் இணைந்து  படைத்துறை சட்டத்தை மீறினர். சுதந்திர இயக்கத்தை அடக்க, அரசு நான்கு பேருக்கும் மரண தண்டணை விதித்தது**.**  
****
# ஜெகந்நாதன் கௌசிக்

**ஜெகந்நாதன் கௌசிக்** (பிறப்பு 25 அக்டோபர் 1985), முதல் தர மட்டைப் பந்து போட்டியில் தமிழகத்திற்காக விளையாடுகிறார்.  
17 நவம்பர் 2011 அன்று 2011-12 ரஞ்சி கோப்பையில் அறிமுகமானார். அந்த ரஞ்சி கோப்பையில்  அவர் 7 போட்டிகளில் 28 விக்கெட்டுகளை எடுத்தார்.இது அப்போட்டியில் 4வது சிறந்த பந்துவீச்சு ஆகும்..
# சக்கரவர்த்திக் கீரை



**செனோபோடியம் ஆல்பம்** என்ற தாவரவியல் பெயராலும் **சக்கரவர்த்திக் கீரை** என்று பொதுப்பெயரிலும் அழைக்கப்படும் இந்த தாவரம், செனோபோடியம் பேரினத்தில் வேகமாக வளரும் வருடாந்திர தாவரமாகும். உலகின் சில பகுதிகளில் பயிரிடப்பட்டு, உணவாக பயன்படுத்தப்பட்டாலும் இந்த தாவரம் பெரும்பாலான இடங்களில் களையாக கருதப்படுகிறது. பொதுவான பெயர்களில் கண்ணாடிக் கீரை, சிக்லிசக்கோலி, ஆங்கிலத்தில் பிக் வீட்(Pig Weed ) கூஸ் புட் (Goose Foot), காட்டு கீரை என அழைக்கப்படுகிறது.  

ஆங்கிலப் பெயர்கள் இந்த செனோபோடியம் பேரினத்தின் பிற இனங்களுக்கும் பயன்படுத்தப்படுகின்றன, இதன் காரணமாக இது பெரும்பாலும் வெள்ளை கூஸ்ஃபூட் என்றும் வேறுபடுத்தி அழைக்கப்படுகிறது.  

செனோபோடியம் ஆல்பம் வட இந்தியாவின் பல பகுதிகளிலும், நேபாளத்திலும் பதுவா எனப்படும் கீரை உணவுப் பயிராக பரவலாக பயிரிடப்பட்டு நுகரப்படுகிறது.  

### வகைப்பாட்டியல்
செனோபோடியம் ஆல்பம் ஒரு சிக்கலான வகைப்பாட்டியலைக் கொண்டுள்ளது மேலும் பல நுண்ணிய இனங்கள், துணை இனங்கள் மற்றும் வகைகளாக பிரிக்கப்பட்டுள்ளது, எனவே அவற்றுக்கு இடையில் வேறுபடுத்துவது கடினம். பின்வரும் உட்பிரிவு வகைப்பாடுகள் *புளோரா யூரோபியாவால்* ஏற்றுக் கொள்ளப்படுகின்றன  

- செனோபோடியம் ஆல்பம் சப்ஸ்ப். ஆல்பம்
- செனோபோடியம் ஆல்பம் சப்ஸ்ப். ஸ்ட்ரியாட்டம் (கிராசன்) முர்ர்
- செனோபோடியம் ஆல்பம் வர்.ரெட்டிகுலேட்டம் (எலன்) உட்டிலா

## படத்தொகுப்பு
# பட்டகக் காந்த வட்டை அளவாய்வு

**பட்டகக் காந்த வட்டை அளவாய்வு** (Prismatic Compass Survey) அளவாய்வு செய்வதற்குப் பயன்படும் முதன்மையான கருவிகளில் காந்த வட்டையும் ஒன்றாகும். காந்தத் தன்மை ஏற்றப்பட்ட ஊசி ஆடி அசைந்து நிலைக்கு வரும் போது தென்வடல் திசையிலேயே நிற்கும். இந்த அடிப்படை உண்மையைப் பயன்படுத்தி புவிப்பரப்பில் திசை அறிவதற்குப் பயன்படும் கருவி காந்தவட்டை (அல்லது) திசை வட்டை என்று அழைக்கப்படுகிறது.  

வட்ட வடிவமான தட்டுகளில் அமைக்கப்படுவதால் வட்டை என்ற சொல்லைப் பயன்படுத்துகிறோம். பொதுவாகக் கட்டிடங்களைச் சாியான திசைகளில் அமைப்பதற்கும், வேறு பல பணிகளுக்கும், கடலில் திசை அறிவதற்கும் காந்த வட்டை பயன்படுகிறது.  

## காந்த வட்டையின் முதன்மையான உறுப்புகள்

1. காந்த ஊசி
1. பாகை அளவு வருவியுள்ள வட்டை
1. பாா்வைக் கோடு முதலியவையாகும்.

காந்த வட்டை பட்டகக் காந்த வட்டை என்றும் அளவையாளா் காந்த வட்டை என்றும் இருவகைகளில் பயன்பட்டு வருகிறது.  

## மேற்கோள்

சேதுராக்காயி ச. (2005), புவிப்படவியல் ஓா் அறிமுகம். சண்முகம் பதிப்பகம், மதுரை-7.
# திருப்போரூர் வட்டம்

**திருப்போரூர் வட்டம்**, இந்தியாவின், தமிழ்நாடு மாநிலத்தின், செங்கல்பட்டு மாவட்டத்தின் 8 வருவாய் வட்டங்களில் ஒன்றாகும். இது செங்கல்பட்டு வட்டத்தின் பகுதிகளைக் கொண்டு 2012-இல் புதிதாக நிறுவப்பட்டது. இத்தாலுகாவின் தலைமையகம் திருப்போரூர் நகரம் ஆகும்.  

## வரலாறு
செங்கல்பட்டு தாலுக்காவின் வருவாய் கிராமங்களைக் கொண்டு திருப்போரூர் வருவாய் வட்டம் உருவாக்கப்பட்டது. இத்தாலுக்கா 2012 -ஆம் ஆண்டு முன்னாள் முதல்வர், ஜெ. ஜெயலலிதாவால் உருவாக்கப்பட்டது.  

## வருவாய் வட்ட நிர்வாகம்
புதிதாக உருவாக்கப்பட்ட திருப்போரூர் வருவாய் வட்டம், திருப்போரூர், கேளம்பாக்கம், கரும்பாக்கம், மனம்பத்தி, பையனூர், நெல்லிக்குப்பம், மாம்பாக்கம் 7 உள்வட்டங்களும், 96 வருவாய் கிராமங்களும் கொண்டது.  

இவ்வட்டத்தில் திருப்போரூர் ஊராட்சி ஒன்றியம் உள்ளது.
# விஷ்ணுவோ சாய்

**விஷ்ணு தேவ் சாய்** (பிறந்த 21 பிப்ரவரி 1964) இவர் 16-வது மக்களவை , இந்தியா பாராளுமன்றத்தில் உறுப்பினராக உள்ளார். மேலும்  இந்திய அரசில் எஃகு மற்றும் சுரங்கங்கள் துறை அமைச்சராகவும் இருக்கிறாா். இவர் சத்தீஸ்கர் மாநிலம் ராய்கர் தொகுதியிலிருந்து தேர்ந்தெடுக்கப்பட்டார்.இவர் பாரதிய ஜனதா கட்சி (பாஜக) யை சார்ந்தவா்.  

## ஆரம்ப வாழ்க்கை
21 பிப்ரவரி 1964, விஷ்ணு தேவ் சாய் விவசாய குடும்பத்தில் பிறந்தார். இவருடைய குடும்பம் சட்டீஸ்கா் மாநிலம்,  ஜஷ்பூர் மாவட்டத்தின் பாகியா கிராமம் ஆகும். அவர் தனது உயர் நிலை பள்ளி கல்வியை ஜஷ்பூரிலுள்ள லயோலா மேல்நிலைப் பள்ளியில் பயின்றாா்.  

## தனிப்பட்ட வாழ்க்கை
ஸ்ரீ ராம் நாராயண் சாய் மற்றும் திருமதி. ஜஸ்மனி தேவி ஆகியோருக்கு மீது 21 பிப்ரவரி 1964 இல் விஷ்ணு தேவ் சாய் பிறந்தார். இவர் 1991 இல்  திருமதி.கெளசல்யா தேவி திருமணம் செய்து  கொண்டார்.  

## அரசியல் வாழ்க்கை
விஷ்ணு தேவ் சாய் அரசியல் வாழ்க்கை தொடங்கிய காலகட்டத்தில் அவர் பியாஜியா கிராமத்திலிருந்து சர்பான் தொகுதியிலிருந்து  போட்டியின்றி தேர்ந்தெடுக்கப்பட்டார்.  
- 1990-98 :மத்தியப் பிரதேச சட்டப் பேரவை உறுப்பினா் (இரண்டு முறை)
- 1999 : 13 வது மக்களவைக்கு தேர்ந்தெடுக்கப்பட்டார்.
- 1999-2000 : அவையில் அமா்வின் போது உறுப்பினர்களின் வருகை குழு  மற்றும் உணவு, குடிமைப்பொருள் வழங்கல் மற்றும் பொது விநியோகம் சார்ந்த குழு உறுப்பினா்.
- 2000-2004 :வேளாண் அமைச்சகம்,  ஆலோசனைக் குழு உறுப்பினர்.
- 2004 :14வது மக்களவைக்கு  மீண்டும் தேர்ந்தெடுக்கப்பட்டார். தகவல் தொழில்நுட்பம் குழு உறுப்பினா்.
- 5 ஆகஸ்ட் 2007 :நீர் வளங்கள் குழு உறுப்பினர்.
- 2009 :15வது மக்களவைக்கு மீண்டும் தேர்ந்தெடுக்கப்பட்டார் (3 வது முறை)
- 31 ஆகஸ்ட் 2009 :வணிக குழு உறுப்பினா்.
- 2014 :16வது மக்களவைக்கு மீண்டும் தேர்ந்தெடுக்கப்பட்டார் (4 வது முறை)
- 9 நவம்பர் 2014: சுரங்கங்கள், எஃகு துறை அமைச்சா்..
# மட்டக் குறிகள்



## மட்டக் குறிகள் (Bench mark)

கட்டிடங்களிலும், சுவா்களின் மீதும் குறிக்கப்படும் உயரங்களுக்கு மட்டக்குறிகள் என்று பெயா்.  
புவிப்படங்களில் BM என்று குறிக்கப்படுகின்றது. எந்த இடத்தில் எவ்வளவு உயரத்தில் குறிக்கப்பட்டுள்ளவோ அந்த இடத்தின் உண்மையான உயரத்தைக் குறிக்கின்றன. சாதாரணமாக ஒரு செப்புத் தகட்டில் குறிக்கப்பட்டு அந்த இடங்களில் பொருத்தப்படும்.  

### மேற்கோள்:-

சேதுராக்கையா, ச. (2005) புவிப்படவியல் சண்முகம் பதிப்பம், மதுரை-7
# திரித்துக் கூறல்

பொதுச் சட்ட அதிகார வரம்புகளில், **திரித்துக்கூறல்** (*misrepresentation*) என்பது ஒரு தவறான அல்லது தவறாக வழிநடத்தப்பட்ட உண்மை நிகழ்வுகள் மூலம் ஒரு தரப்பினர் இன்னொரு தரப்பினரோடு பேச்சுவார்த்தை நடத்தும்போது, அந்த அறிக்கை மற்றத் தரப்பினரை ஒப்பந்தம் செய்யத் தூண்டுகிறது. தவறாக வழிநடத்தப்பட்ட தரப்பினர் அவர் விருப்பத்தின்படி பொதுவாக ஒப்பந்தத்தை செல்லுபடியற்றதாக்கக் கோரலாம், அல்லது அதற்குப் பதிலாக சில சமயங்களில் சேதங்களும் கேட்கலாம்.  

இங்கிலாந்து மற்றும் வேல்சில், தவறான பிரதிநிதித்துவச் சட்டம் அல்லது திரித்துக் கூறல் சட்டம் (1967) மூலம் பொதுச் சட்டம் திருத்தப்பட்டது. ஐக்கிய அமெரிக்கா மற்றும் இந்தியா போன்ற முன்னாள் பிரித்தானியக் குடியேற்ற நாடுகளில் இச்சட்டம் பொதுவான கொள்கையாக ஏற்றுக்கொள்ளப்பட்டது.
# கமல்பன் சிங் மராபி

**கமல்பன் சிங் மராபி** ஒரு இந்திய நாட்டு அரசியல்வாதி ஆவார். இவர் 16 வது மக்களவை<nowiki/>யின் நாடாளுமன்ற உறுப்பினர். இவர் சட்டடீஸ்கா் மாநிலம்  சர்குஜா (மக்களவை தொகுதி) இருந்து தேர்ந்தெடுக்கப்பட்டார்.இலா் 2014 இல் நடந்த இந்திய பொது தேர்தலில் பாரதிய ஜனதா கட்சி வேட்பாளராக போட்டியிட்டாா்.  

## பாா்வை
நாடாளுமன்ற உறுப்பினர்
# த பேரண்ட் ட்ராப் (திரைப்படம்)


**த பேரண்ட் ட்ராப்** (*The Parent Trap*) என்பது 1961 ஆம் ஆண்டு வெளியாகிய ஆங்கிலத் திரைப்படம் ஆகும்.  

## திரைப்பட உருவாக்கம்

எரிக் காஸ்னர் என்ற எழுத்தாளர் எழுதிய ‘லோட்டி & லிசா’ என்ற நாவலை உரிமை வாங்கி, ‘டேவிட் ஸ்விப்ட்’ என்பவர் திரைக்கதை அமைத்து இப்படத்தை வெளியிட்டார். இத்திரைப்படம் பெற்ற வெற்றியால், வால்ட் டிஸ்னி நிறுவனம் இத்திரைப்படத்தை 1998 ஆம் ஆண்டில் மீண்டும் தயாரித்து வெளியிட்டது. இப்படத்திற்கு திரைக்கதை எழுதிய இயக்குநர் நான்சி மேயர், இணைந்து பணியாற்றிய சார்லஸ் சையர் ஆகியோர் பெயரோடு, 1961-ஆம் ஆண்டில் வெளியான திரைப்படத்துக்கு திரைக்கதையமைத்த ‘டேவிட் ஸ்விப்ட்’ பெயரையும் இணைத்து டைட்டிலில் இடம் பெறச் செய்து பெருமை சேர்த்தனர். த பேரண்ட் ட்ராப் திரைப்படத்தில் குழந்தை நட்சத்திரமாக தோன்றி புகழ் பெற்ற *லிண்ட்சே லோகன்* இப்போது புகழ் பெற்ற நட்சத்திரமாகவும், பாடகியாகவும் திகழ்கிறார். இத்திரைப்படத்தை குழந்தையும் தெய்வமும் என்ற புயரில் ஏவிம் நிறுவனம் தயாரித்து வழங்கியது.  

## திரைக்கதை சுருக்கம்
திருமணமாகி இரட்டைக் குழந்தைகளை பெற்றபின் ஒரு தம்பதியரின் வாழ்வில் நடக்கும் நிகழ்வுகளை இப்படம் விளக்குகிறது. இரட்டைக் குழந்தைகள் பிறந்தவுடன் விவாகரத்து வாங்கும் இத்தம்பதியினர் குழந்தைகளையும் பிரித்து சென்று விடுகின்றனர். பள்ளிப்பருவத்தில் நடக்கும் ஒரு வாள் சண்டையில் அக்குழந்தைகள் ஒருவரை ஒருவர் சந்திக்கின்றனர். இருவரும் தோற்றத்தில் ஒரே மாதிரியாக இருப்பதை எண்ணி ஆச்சர்யமடைகின்றனர். தங்களுடைய பிறந்த தேதியும் ஒரே நாளில் தான் என்பதையும் தெரிந்த பின் தாங்கள் இரட்டைக் குழந்தைகள் என்பது புரிகிறது. அதற்குப் பின் அவர்கள் எவ்வாறு தங்கள் பெற்றோரை ஒன்று சேர்த்தனர் என்பதே கதை.
# கர்ப்பூரத் தைலம்



**கர்ப்பூரத் தைலம்** (Turpentine) ஒருவகைப் பைன் மரப்பாலைத் திரட்டி, பிறகு அதைக் காய்ச்சி வடிகட்டி எடுக்கப்படுகிறது.  

## பெறப்படும் முறை
தரையிலிருந்து ஓரடி உயரத்தில் பைன் மரத்தின் பட்டையைக் கீறிவிடுவார்கள். கீறப்பட்ட இடத்திலிருந்து பால் வடியும். அதைப் பாத்திரங்களில் திரட்டுவார்கள். பைன் மரத்தின் பால் மஞ்சள் நிறமுடையது. பிசுபிசுக்கும். இந்தப் பாலில் கர்ப்பூரத் தைலத்துடன் குங்கிலியம், கரித்தார் முதலிய வேறு சில பொருள்களும் கலந்திருக்கும். இந்தப்பாலைக் காய்ச்சுவார்கள். முதலில் கர்ப்பூரத்தைலம் ஆவியாகி வெளியே வரும். இந்த ஆவியைக் குளிர வைத்தால் கர்ப்பூரத் தைலம் கிடைக்கும்.  

## பண்புகள்
கர்ப்பூரத் தைலம் நிறமற்றது. இதற்கு ஒரு வகை நறுமணம் உண்டு. எண்ணெயைப் போன்றிருக்கும். இது எளிதில் தீப்பற்றி எரியும். எனவே இதைக் கையாள்வதிலும் தேக்கி வைப்பதிலும் மிகவம் கவனமாக இருக்க வேண்டும். தண்ணீரில் கரையாத தொய்வம், கந்தகம், பாசுவரம் முதலிய பொருள்கள் இத்தைலத்தில் நன்கு கரையும்.  

## பயன்கள்
உடலில் எங்காவது சுளுக்கோ, வலியோ ஏற்பட்டால் கர்ப்பூரத் தைலத்தைத் தேய்ப்பதுண்டு. சாயங்கள், வண்ணங்கள், மருந்துகள் முதலியவற்றைச் செய்ய கர்ப்பூரத் தைலம் பயன்படுகிறது. இது ஒரு சிறந்த நச்சுக்கொல்லி மருந்து.
# வாலிசுவரா கோவில்


**வாலிசுவரா கோவில்**  தமிழ்நாட்டில் திருநெல்வேலி மாவட்டத்தில் உள்ள திருவலிஸ்வரம் நகரில் அமைந்துள்ள ஒரு இந்து கோவில் ஆகும். இக்கோயிலில் சிவன் பிரதிஷ்டை செய்யப்பட்டுள்ளது. 10 ஆம் நூற்றாண்டின் முற்பகுதியில் இக்கோவில் சோழர்<nowiki/>களால்  கட்டப்பட்டது.  

## கட்டிடக்கலை
வாலிசுவரா கோவில்  சோழர் காலக்கட்டிடக்கலை<nowiki/>க்கு சிறந்த உதாரணமாக  கருதப்படுகிறது. இக் கோவிலின்  முக்கிய தெய்வம்  சிவன்.  சிவன் சண்டேஸ்அனுகிரக மூா்த்தியாக காட்சியளிக்கிறாா். பார்வதி மற்றும் சிவன் பக்தர்களின் சிலைகள் உள்ளன.  

கோபுரத்தில் சிவன்  சிலை அா்த்தனாாிஸ்வரா் வடிவில் அமைந்திருக்கிறது. இக் கோவில் பனைமலை மற்றும் காஞ்சிபுரத்தில் உள்ள பல்லவா் கால  கோயில்களின் கட்டிடக்கலையை ஒத்துள்ளது.  இதே வகையான கோவில்களோடு ஒப்பிடும் போது இக் கோவிலின் வேலைப்பாடு மற்றும் அழகு, முழுமையான அமைப்பு  மற்றவைகளை விஞ்சமுடியாத அளவிற்கு இருப்பதாக  கே. ஏ. நீலகண்ட சாஸ்த்திாி குறிப்பிடுகிறாா்.
# புலவர்நத்தம்

**புலவர்நத்தம்** (*Pulavarnatham*) கிராமம், இந்தியாவில் தமிழ்நாட்டின் தஞ்சாவூர் மாவட்டம், பாபநாசம் வட்டத்தில் அமைந்துள்ளது. மேலும் இச்சிற்றூர் அம்மாபேட்டை ஊராட்சி ஒன்றியத்தின் புலவர்நத்தம் ஊராட்சிக்குட்பட்டதுமாகும்.  

## மக்கள்தொகை
2001 மக்கள் தொகை கணக்கெடுப்பின்படி,  இக்கிராமத்தின் மொத்த மக்கள்தொகை எண்ணிக்கை  1877 ஆகும்.  இவற்றில்  917 ஆண்களும்  960 பெண்களும் அடங்குவர். பாலின விகிதம்  1047 ஆகவும்  எழுத்தறிவு  விகிதம் 68.15 ஆகவும் காணப்படுகிறது.
# கயிற்றுவழி



**கயிற்றுவழி** என்பது இரு இடங்களுக்கிடையில் கயிற்றைக் கட்டி, அதன் வழியாகப் பொருள்களை அனுப்புவதற்குக் **கயிற்று வழி**(Rope way) எனப்பெயர். இது 2000 ஆண்டுகளுக்கு முன்பிருந்தே பயன்பட்டு வருகிறதெனத் தெரிகின்றது.  

=== பயன்கள் ===ஆழமான பள்ளத்தாக்குகளையும், செங்குத்தான குன்றுகளையும், சுழியுள்ள ஆழமான நீரோட்டத்தையும் கடக்க கயிற்று வழி பயன்படுகின்றது.  

### வகைகள்
கயிற்று வழி,  
- ஒற்றைக் கயிற்றுவழி,
- இரட்டைக்கயிற்று வழி
என இருவகைப்படும்.  

#### ஒற்றைக் கயிற்று வழி
ஒற்றைக் கயிற்று வழியில் இரு இடங்களுக்கு நடுவில் ஒரு நீண்ட கயிறு இருக்கும். அதன் இருமுனைகளும் இரு இடங்களில் சுமார் 8அடி விட்டமுள்ள பற்சக்கரங்கள் கொண்ட இயக்கும் உருளையில் பொருத்தப்பட்டிருக்கும். இரண்டு இடங்களுக்கும் நடுவே கம்பிகள் பொருத்தப்பட்ட பல தாங்கும் மரங்கள் இருக்கும். கம்பிகளுக்கு மேலே கயிறு செல்லும். கயிற்றில் Λ-வடிவ சேணத்துடன் கூடிய கொக்கிகள் இருக்கும். அதில் கொள்கலன்கள் தொங்கும். உருளைகள் சுற்றும் போது சராசரி மணிக்கு 6 கிலோமீட்டர் வேகத்தில் பளுவைத் (சுமையை) தூக்கிக் கொண்டு கயிறு இயங்கும்.  

#### இரட்டைக் கயிறு வழி
இரட்டைக் கயிறு வழியில் ஒரு கயிறு நிலையானது இயங்காது. இதில் கொள்கலங்கள் தொங்கும். கொள்கலத்தை மட்டும் இழுக்கும் மற்றொரு கயிறு உண்டு. இக்கயிறு ஒற்றைக்கயிற்று வழியில் இருப்பதுபோல இயங்கும். இதில் ஒரு டன் எடையுள்ள பொருளையும் மணிக்கு 10 கிலோ மீட்டர் வேகத்தில் ஓரிடத்திலிருந்து மற்றோரிடத்திற்குக் கொண்டு செல்லலாம்.  

#
# குடையுருமஞ்சரி

**அம்பெல்** அல்லது **குடை மஞ்சரி**யில் மையத்தண்டு தனித்தோ கிளைத்தோ காணப்படலாம். ஆனால் மஞ்சரித்தண்டின் செங்குத்தான வளர்ச்சி திடீரென்று தடைபட்டு, நுனியில் கொத்தான பூவடிச்செதில்கள் தோன்றுகின்றன. இவை வட்டப்பூவடிச்செதில்கள் (இன்வலுகர் ஆப் பிராக்ட்சு) எனப்படும். இவற்றின் கோணங்களிலிருந்து ஒரே நீளமுள்ள காம்புடைய மலர்கள் குடை போன்ற அமைப்பில் தோன்றுகின்றன. எடுத்துக்காட்டு - அல்லியம் சீபா (வெங்காயம்)  

## கூட்டு அம்பெல்

அம்பெல் அல்லது குடை மஞ்சரியின் மையத்தண்டு கிளைத்து ஒவ்வொரு கிளையின் நுனியிலும் ஒரு அம்பெல் மஞ்சரி காணப்பட்டால் அது கூட்டு அம்பெல் எனப்படும். எடுத்துக்காட்டு-டாகசு கரோட்டா(காரட்)  

## படங்கள்
# வசந்தி என். பட்-நாயக்



**வசந்தி என்.பட்-நாயக்** (*Vasanti N. Bhat-Nayak*) என்பவர் மும்பை பல்கலைக்கழகத்தின் கணிதவியல் துறைத் தலைவராகப் பணியாற்றியவர் ஆவார். மேலும் இவர் சேர்வியல் பாடப்பிரிவின் பேராசியராகவும் விளங்கினார். வசந்தி நாயக் 1938 ஆம் ஆண்டு சூன் மாதம் 10 ஆம் நாள் பிறந்தார். உட்கணங்கள், இருமாறி வரைபடங்கள், நயமான வரைபடங்கள், வரைபடச் சமன்பாடுகள் மற்றும் இதர வரைபடக் கோட்பாடுகளுக்காக இவர் நன்கு அறியப்படுகிறார்.  

பூனாவில் கொங்கணி மொழியைத் தாய்மொழியாகக் கொண்ட கவுடு சரசுவத் பிராமணக் குடும்பத்தில் வசந்தி நாயக் இவர் கணிதத்தில் தனது முதுநிலைப் பட்டத்தை பூனே பல்கலைக் கழகத்தில் பெற்றார். சேர்வியல் கணிதத்தில் முனைவர் பட்டத்தை மும்பை பல்கலைக்கழகத்தில் படித்து முடித்தார். எசு.எசு. சிறீகாந்து இவருடைய வழிகாட்டிப் பேராசியராக இருந்தார்.  

2009 ஆம் ஆண்டு பிப்ரவரி மாதம் 12 அன்று வசந்தி நாயக் செம்பூரிலுள்ள அவரது இல்லத்தில் உயிரிழந்தார்.
# தாதா தர்மதிகாரி


<span>**ஷங்கர் திரிம்பக் தர்மதிகாரி** (18 ஜூன் 1899 - 1 டிசம்பர் 1985), தாதா தர்மதிகாரி என அனைவராலும் நன்கு  அறியப்பட்டவர். இந்திய சுதந்திர போராட்ட வீரராகவும், இந்தியாவில் சமூக சீர்திருத்த இயக்கங்களின் தலைவராகவும் இருந்தார். இவர் மகாத்மா காந்தியின்  உறுதியான கொள்கைகளை பின்பற்றுபவராக இருந்தார்.  
</span>**.**  

இவர் சேவாகிராம், வார்தாவில் டிசம்பர் 1, 1985 அன்று இறந்தார்.  

## மேலும் காண்க
- காந்தியம்
- சர்வோதயா
# நீலகண்ட தீட்சிதர்

நீலகண்ட தீட்சிதர் 17 வது நூற்றாண்டில் மதுரை மன்னர் திருமலை நாயக்கர் ஆட்சியில் அமைச்சராக இருந்தார். இவர், அத்வதத்தில் சிறந்த ஞானியான  அப்பய்யா .தீட்சிதரின் வம்சாவளியாவார். அவர் மீனாட்சியம்மையின் பக்தர் ஆவார்.  இவர் பல கவிதைகளையும் இலக்கிய படைப்புகளையும் உருவாக்கியுள்ளார், அவற்றில் மிகவும் பிரபலமானது ஆனந்த சாகர ஸ்தவம் ஆகும்.  

## வாழ்க்கை வரலாறு
மகாகவி ஸ்ரீ நீலகண்ட தீட்சிதர் 16 ஆம் நூற்றாண்டில் 1594ம் வருடம் ஆங்கில மாதம் மே 23ம் தேதி  
பிறந்தார். அவர் பரத்வாஜ கோத்ரம் மற்றும் ஒரு சாம வேதியலார். திருமமு நாயக்க மன்னரின் அரசவையில் பணிபுரிந்த காலத்தில்,  மதுரை மீனாட்சி அம்மன் ஆலயத்தில் தற்போது புது மண்டபம் என அழைக்கப்படும் வசந்த மண்டபம் இவரது மேற்பார்வையில் கட்டப்பட்டது.  முதுமை காலத்தில் அவர் திருநெல்வேலி மாவட்டத்தில் பலமடை கிராமத்தில் வசித்தார். பலமடை கிராமம் திருமுல்லை நாயக்க மன்னரால் அவருக்கு பரிசாக வழங்கப்பட்டது. அதற்கான   தொல்பொருள் சான்றுகள் செப்பு தகடுகளாக  உள்ளது.  அவருடைய  இலக்கிய படைப்புக்களில் சில கங்காவதரனம், முகுந்த விலாஷ், குருராஜஸ்தவம், சிவதத்வராஹஸ்யம்.  

அவரது படைப்புகள் தொடர்ந்து சென்னையில் மகாகவி நீலகண்ட  தேக்ஷிதர் அறக்கட்டளையால் வெளியிடப்படுகின்றன. சென்னையில் இருந்து வெளியிடப்படும் அம்மன் தரிசனம் போன்ற ஆன்மீக பத்திரிகைகளில் அவை வெளியிடப்படுகின்றன. அவரது பிறந்த நாள் மற்றும் சமாதி தினம் ஒவ்வொரு ஆண்டும் தொடர்ந்து பலமடை கிராமத்தில் கொண்டாடப்படுகிறது.  

## எழுதிய நூல்கள்
1. கலிவிடம்பணம்
1. சபாரஞ்சன சதகம்
1. சாந்தி விலாசம்
1. வைராக்கிய சதகம்
# அம்பாபூர்



**அம்பாபூர்** (ஆங்கிலத்தில் : Ammbappur) என்பது தமிழ் நாட்டின் அரியலூர் மாவட்டம், உடையார்பாளையம் வட்டத்தில் அமைந்துள்ள ஒரு கிராமமாகும்.  

## மக்கள்வகைப்பாடு

இந்திய மக்கள் தொகை கணக்கெடுப்பின்படி 2011 ஆம் ஆண்டிற்கான கணக்கெடுப்பு அறிக்கையின்படி, அம்பாபூர் கிராமத்தின் மொத்த மக்கள் தொகை 3029 ஆகும். இவர்களில் 1531 ஆண்களும், 1498 பெண்களும் வசிக்கின்றனர்.
# இதழமைவு (தாவரவியல்)



**இதழமைவு  (***Aestivation - botany***)** என்பது மலர் மலர்வதற்கு முன்உள்ள மொட்டு நிலையில் மலரின் பாகங்களின் அமைப்பு நிலைகளை குறிப்பதாகும். சில சமயங்களில்  இதழமைவினை பிரஃபோலியேஷன் அல்லது பிரிஃபோலியேஷன் எனவும் குறிப்பிடலாம். ஆனால் இவ்வார்த்தைக்கு இதழமைப்பு எனவும் அர்த்தம் கொள்ளலாம்: அதாவது தண்டு மொட்டுக்களில் இலைகள் அமைந்துள்ள அமைப்பைக் குறிப்பதாகும்.  

தாவர வகைப்பாட்டியலில் தாவரங்களை இனம் காணும்போது இதழமைவு முதன்மை பங்காற்றுகிறது; எடுத்துக்காட்டாக, மால்வேசி குடும்ப மலர் மொட்டுக்களில், தவிர, மால்வேசிக் குடும்பத்தில்புல்லி இதழ்கள் தொடு இதழமைவு கொண்டுள்ளன; இருப்பினும் மால்வேசிக் குடும்பத்தில் ஃபெர்மாண்டோடென்ட்ரான், கைராந்தோடென்ட்ரான் போன்ற பேரினங்கள் தவறி வைக்கப்பட்டுள்ளன.  

## கலைச் சொற்கள்

இதழமைவு என்ற ஒரே வார்த்தையை, தாவரங்களில் இலைகளின்அமைவிற்கும் பயன்படுத்தப்படுகிறது.   இதழமைவின் வகைகளை உள்ளடக்கியது:  
- *தழுவிதழ்* – ஒன்றுடன் ஒன்று தழுவி அமைந்தது
  - *ஒழுங்கற்ற திருகு* அல்லது திருகமைவு – ஒவ்வொரு அல்லி இதழ் அல்லது புல்லி இதழின் ஒரு முனை, பக்கத்திலுள்ள இதழின் ஒரு முனைக்கு வெளிப்புறமாகவும், மற்றொரு முனை பக்கத்திலுள்ள இதழின் மறுமுனைக்கு உட்புறமாகவும் அமைந்தது.
    - அகல் சுழலிதழ்(காக்லியேட்)'' – சுருள் வடிவில் திருகி அமைந்தது
    - *சுழல் மடிப்பிதழ்(கன்டார்டிபிளிகேட்)* – முறுக்கிய மேலும்  மடிப்புள்ளதாக அமைந்தது
  - * ஐங்கவையிதழ்(குவின்கன்ஸியல்)* – ஐந்து இதழ்களில், இரண்டு அல்லி இதழ்கள் அல்லது புல்லி  இதழ்கள் மற்ற எல்லாவற்றிற்கும் வெளியே உள்ளன, அடுத்த இரண்டு இதழ்கள் எல்லாவற்றிற்கும் உள்ளே உள்ளன, மற்றும் ஐந்தாவது இதழின் ஒரு விளிம்பு வெளிப்புறமாகவும் மற்றொரு விளிம்பு உட்புறமாகவும்  அமைந்துள்ளது
- *ஒழுங்கற்ற சுழல் இதழ்*
- *குறுக்கு மறுக்கு இதழ்*
- *உள் மடிந்த இதழ்* – உள் புறமாக மடிந்து அமைந்தது
- *திறந்த இதழ்* – அல்லி இதழ்கள் அல்லது புல்லி இதழ்கள் ஒன்றுடன் ஒன்று தழுவாத அல்லது ஒன்றுக்கொன்று தொடாமலும் அமைந்தது
- *மறுஇரட்டித்தல்* – வெளிப்புறமாக மடிந்து அமைந்தது
- *தொடு இதழ்* – அடுத்தடுத்த அல்லி இதழ்கள் அல்லது புல்லி இதழ்கள்  இதழ்கள் ஒன்றையொன்று தழுவாமல் தொட்டுக் கொண்டிருக்கும்.
# வில்லியம் ரெஜினால்ட் டீன்

**வில்லியம் ரெஜினால்ட் டீன் **(1896–1973) ஒரு ஆங்கிலேய பயன்முறைக் கணக்கியலாளா் மற்றும் பாய்ம இயக்கவியலாளா். ஆராய்ச்சியில் இவரது ஆர்வம் ஸ்டோக் பாய்வு , திண்ம இயக்கவியல் மற்றும் வளைந்த நீரிடைவழிகளில் பாய்வு ஆகியவற்றை உள்ளடக்கியது. இவரது பெயரைக் கொண்டிருப்பது பாய்மவியலில் பயன்படும் டீன் எண்ணாகும்.  

தாழ்வான ரேய்னால்ட்ஸ் எண்களில், மீட்சிப்பண்பின் வழிமுறைகளைச் செயல்படுத்தி பாய்மங்களின் ஓட்டத்தைப் பற்றிய முன்னோடி வேலையை டீன் மேற்கொணடார். வளைந்த குழாய்களில் சுவற்றுடனான இடைவெளியால் சுவற்றினருகில் செதுக்கோட்டத்தில் ஏற்படும் அலைக்கழிப்பு, மூலையில் ஏற்படும் ஓட்டம் போன்ற இரண்டாம் நிலை பாய்வோட்டத்துக்கான தீர்வுகள் இவருடைய புகழ்பெற்ற படைப்புகளாகும்.  

டீன், கேம்பிாிட்ஜிலுள்ள திரித்துவக் கல்லுாரியில் தனது இளங்கலை பட்டத்தைப் பெற்றாா். இம்பீரியல் கல்லுாரியில் ஐந்து ஆண்டுகள் கழித்த பின் திரித்துவக் கல்லுாரியின் ஓா் உயரிய ஆய்வாளரானார். போாின் போது  *M.I.D.ன் எதிா் வளியூர்தி பரிசோதனைப் பிரிவில் கணிதம் சார்ந்த பணிகளை இவர் மேற்கொண்டாா்.* இலண்டன் பல்கலைக்கழகக் கல்லூரியில் 1964ல் இங்கிருந்து தான் ஓய்வு பெறும்வரை பயன்முறைக் கணிதத்துறையில் கோல்ட்ஸ்மிட் இருக்கையையும், அரிசோனா பல்கலைகழகத்தில் ஓர் இருக்கையையும் வகித்துவந்தார்.
# நன்றுடையான் விநாயகர் கோயில்

**நன்றுடையான் விநாயகா் கோயில்** (*Nandrudayan Vinayaka Temple*), திருச்சிராப்பள்ளியில் உள்ள தேவதானத்தின் அருகில்  கிழக்கு பொலிவார்ட் சாலையில் அமைந்துள்ளது. இக் கோயிலில் விநாயகர்  முதன்மையான தெய்வமாக காட்சியளிக்கின்றாா். விநாயகர்  சிலை மனித உருவில் சித்தரிக்கப்பட்டிருக்கும் ஒரே  கோயில் நன்றுடையான் விநாயகா் கோயில் ஆகும்.  

## வரலாறு
திருச்சிராப்பள்ளியில் உள்ள நன்றுடையான் விநாயகா் கோயில் மிகப் பழமையான இந்து ஆலயங்களில் ஒன்றாகும். 7 ஆம் நூற்றாண்டைச் சேர்ந்த நாயன்மாரும், சம்பந்தரும்  இத்திருத்தலத்தைப் புகழ்ந்து பாடியுள்ளார்கள்.  

## கட்டிடக்கலை
இக் கோயில் திராவிடக் கட்டிடக்கலை பாணியில்  கட்டப்பட்டுள்ளது. 5 அடி உயரமான விநாயகர் சிலை மனித உருவில் அமைந்துள்ளது. மேலும் மிகப்பொிய நந்தி கிழக்கு முகமாக அமைந்துள்ளது.  கோயில் வளாகத்திற்குள் 4 அடி உயரம் கொண்ட ஆதி  விநாயகருக்கென்று  சன்னதி உள்ளது. கோயிலின் உள்ளே  ஆதிசங்கரர், வேத வைசியர், காயத்ரி, சதாசிவ பிரம்மேந்திரர் மற்றும் பட்டினத்தாாின் சிலைகளும் உள்ளன.
# திருக்கடிகுளம்



**திருக்கடிகுளம்** எனும் ஊர் காவிரியின் தென் கரையில் உள்ள 109 ஆம் பாடல் பெற்ற தலமாகும். கற்பக விநாயகர் இங்குள்ள பெருமானைப் பூசித்து மாம்பழம் பெற்றதால் கற்பகனார் கோயில் என்றும் இவ்வூரை மக்கள் குறிப்பிடுகின்றனர். இவ்வூர் திருத்துறைப்பூண்டி பேருந்து நிலையத்தில் இருந்து 17 கிலோ மீட்டர் தொலைவில் அமைந்துள்ளது.
# பனிப்புயல்


பனிப்புயலால் பாதிக்கப்பட்ட பனிச்சறுக்கு வீரர்கள்.]]  
ஒன்றாரியோவில் நள்ளிரவில் ஏற்பட்ட ஒரு கடும் பனிப்புயல்.]]  
**பனிப்புயல்** (*Blizzard*) என்பது வட மற்றும் தென் துருவங்களிலிருந்து வீசும் புயல்காற்றில் சிதறுண்ட பனிக்கட்டிகளும் கலந்து வரும் ஒரு கடுமையான ஒரு நிகழ்வாகும். இது வலுவான காற்று மற்றும் குறைந்த தெரிவுநிலை ஆகியவற்றால் வகைப்படுத்தப்படுகிறது. இது நீண்ட காலத்திற்கு நீடிக்கும் பொதுவாக குறைந்தது மூன்று அல்லது நான்கு மணிநேரம் கூட இது நிலைத்திருக்கும்.  
லங்காக்சயர், பர்ரோ-வித்-பர்ரோவுக்கு அருகில் ஏற்பட்ட பனி மூட்டம்]]  

தரைப் பனிப்புயல் என்பது பனிப்பொழிவு இல்லாத வானிலை நிலையாகும். ஆனால் தரையில் உள்ள தளர்வான பனியானது பலத்த காற்றால் தூக்கி வீசப்படுகிறது. பனிப்புயல்கள் அபரிமிதமான அளவைக் கொண்டிருக்கலாம். மேலும், இவை பொதுவாக நூற்றுக்கணக்கான அல்லது ஆயிரக்கணக்கான கிலோமீட்டர்கள் வரை நீண்டிருக்கும்.  

### பனிப்புயல் வீசும் பகுதிகள்
மத்திய கிழக்குக் கனடா, சோவியத் உருசியா, அமெரிக்காவின் மிசிசிப்பி வடிகால்பகுதி ஆகியவை பனிப்புயல் வீசும் பகுதிகளாகும்.  

### பனிப்புயலின் இயல்புகள்
பனிப்புயல் சிலசமயம் மணிக்கு 300 கிலோமீட்டர் வேகத்தில் வீசுவதுண்டு. பனிப்புயலால் பெருஞ்சேதம் உண்டாகும். இப்புயல் எப்போது எத்திசையில் வீசக்கூடும் என்பதை வானிலை ஆராய்ச்சி நிலையம் முன்னதாகவே தெரிந்து அறிவிக்க முடியும். இதனால் தக்க பாதுகாப்பு ஏற்பாடுகளைச் செய்து கொள்ள முடிகிறது.  

=
# சைலோசு



**சைலோசு** (*Xylose*, *cf.* , *xylon*, "மரம்") . இது ஒரு சர்க்கரை ஆகும். முதன் முதலில் இது மரத்திலிருந்து பிரித்தெடுக்கப்பட்டதால் இப்பெயர் பெற்றது. இது ஒரு ஒற்றைசர்க்கரை வகையைச் சார்ந்தது. ஐந்து காிமம் அணுக்களையும், ஆல்டிகைடை வினைத்தொகுதியாகவும் கொண்டுள்ளதால் இது ஐங்கரிச்சர்க்கரை என அழைக்கப்படுகிறது. இது உயிரித்திரளின் முக்கிய அங்கமான அரைச்செலுலோசுலிருந்து பெறப்படுகிறது. பெரும்பாலான சர்க்கரைகள் அதன் நிலைமைகளைப் பொறுத்து பல்வேற கட்டமைப்புகளைக் கொண்டுள்ளன. இதில் ஆல்டிகைடு தொகுதி ஆச்சிசன் குறைக்கும் சர்க்கரையாக உள்ளது.  

## அமைப்பு
சைலோசு என்பதன் இரசாயன சூத்திரம் HOCH<sub>2</sub>(CH(OH))<sub>3</sub>CHO ஆகும்.
# கபால சிட்டி ஸ்டேடியம்



**கபலா பெருநகரம் ஸ்டேடியம்** என்பது அஜர்பைஜான், கபாலாவில் உள்ள பல-பயன்பாடு அரங்கம் ஆகும். இது தற்போது பெரும்பாலும் கால்பந்து போட்டிகளுக்காக பயன்படுத்தப்படுகிறது, இது கபலா FK இன் ஸ்டேடியம் ஆகும். இந்த அரங்கத்தில் 2,000 பார்வையாளர்களின் அனைத்து திறமையும் இருக்கும்.  
இது 2012 இல் ஸ்டேடியம் புனரமைக்கத் விளையாட்டரங்கம்திட்டமிடப்பட்டு, 15,000 இடங்கள் வரை அரங்கத்தின் திறனை விரிவுபடுத்துகிறது.
# பூட்டான் உச்ச நீதிமன்றம்

**பூட்டான் உச்ச நீதிமன்றம்**  (*Supreme Court of Bhutan*) பூட்டான் இராச்சியத்தின்  அரசியலமைப்பினை  பரிசீலனை மற்றும்  மொழிபெயர்ப்பு  செய்யக்கூடிய மிக உயரிய நீதிமன்ற அமைப்பு ஆகும்.  

## பூட்டான் உச்ச நீதிமன்ற அமைப்பு
உச்ச நீதிமன்றம் ஒரு தலைமை நீதிபதி மற்றும் நான்கு  இணை நீதிபதிகளைக் கொண்டது.இது மேல்முறையீட்டு நீதிமன்றமாகவும் செயல்படுகிறது. அத்தகைய மேல்முறையீட்டு நடவடிக்கைகளினால் இயற்கை பாதுகாப்பு மற்றும் பொதுமக்களின் முக்கியத்துவத்தை கருத்தில் கொண்டு வரையறுக்கப்பட்டு உள்ள அசல் மேல்முறையீட்டு அதிகார வரம்பிற்கு உட்பட்டு கேள்விகள் கேட்பதற்கு அதாவது "உச்ச நீதிமன்றத்தின் கருத்தை பெற தகுதி உள்ளது". பூட்டான் அரசர்,அதன் அரசியலமைப்பில் குறிப்பிடப்பட்டு உள்ள எந்தவொரு கருத்திற்கும் உரிய விளக்கம் உச்சநீதிமன்றத்திடம் கேட்க முடியும்; உச்ச நீதிமன்றமும் அதனைப் பரிசீலனை செய்து, அரசரால் குறிப்பிடப்பட்டுள்ள கருத்திற்கான உரிய பரிந்துரைகளை சமர்ப்பிக்க வேண்டும்.  

## நீதிபதி நியமனம் மற்றும் விதிமுறைகள்
உச்ச நீதிமன்றத்தின் தலைமை நீதிபதி "பூட்டானின் தலைமை நீதிபதி" என்றும் அழைக்கப்படுகிறார். உச்ச நீதிமன்ற தலைமை நீதிபதி,  இணை நீதிபதிகள் நியமனமானது, சக நீதிபதிகளில் இளையோர் மற்றும் மூத்தோரைக் கருத்தில் கொண்டும், பணியில் சிறந்தவர்களைக் கணக்கில் கொண்டும் தேர்ந்தெடுக்கப்படுகிறார்கள். தலைமை நீதிபதியின் பணிக்காலமானது, பணியில் அமர்ந்து 5 ஆண்டு காலம் அல்லது 65 வயது அடையும் வரையும், மற்ற இணை நீதிபதிகளுக்கு பணியில் அமர்ந்து 10 ஆண்டுகள் அல்லது 65 வயது அடையும் வரைகுயுமாகும். பூட்டானின் உச்சநீதி மன்றத்தின் அனைத்து நீதிபதிகளுக்கும் அதிகபட்சம் இரண்டு முறை மட்டுமே உரிய விதிகளின்படி பணி நீட்டிப்பு வழங்க முடியும். அதேநேரத்தில் தங்கள் பதவிக்காலத்தின்போது குற்றச்செயல்களில் ஈடுபட்டு, அவர்கள் மீது கூறப்படும் குற்றச்சாட்டுக்கள் தேசிய குற்றவியல் ஆணைக்குழுவின் பரிந்துரையின் பேரில் நிரூபிக்கப்பட்டால், அரசரின் கட்டளையின்படி ஒழுங்கு நடவடிக்கை, தணிக்கை மற்றும் இடைநீக்கம் செய்யப்படுவர்.  

## தேசிய நீதித்துறை ஆணையம்
தேசிய நீதித்துறை ஆணையம் என்பது 4 பேர் கொண்ட பூட்டான் தலைமை நீதிபதி தலைமையிலானது ஆகும். உச்சநீதிமன்றத்தின் மிகவும் மூத்த இணை நீதிபதி தேசிய நீதித்துறை ஆணையத்தின் ஒரு உறுப்பினராக இருப்பார்.  

## தலைமை நீதிபதிகளின் பட்டியல்கள்
| 5 ஆண்டுகள், 10 மாதங்கள் |
| --- |

## மேலும் பார்க்க
- அரசியலமைப்பு பூட்டான்
- நீதித்துறை
# விக்கிப்பீடியா:புதியவர்களுக்கு மனஅழுத்தம் தராதீர்

ஒவ்வொரு விக்கிமீடியப் பக்கமும், கட்டுரையும், எந்த ஒரு நிரற்கட்டகமும், ஏற்கனவே பங்களிப்பு செய்து வருபவர்களாலும், **புதிய பங்களிப்பாளர்களும்** இணைந்தே விரிவாக்கப்படுகின்றன.  

நினைவிற்கொள்க: பல ஆண்டுகளாக பங்களிப்பு செய்து வரும், எப்பயனரும் புதியவர்களே! ஏனெனில், ஒவ்வொருவரும், ஒரு குறிப்பிட்ட பங்களிப்பில்/பங்களிப்புகளில் மட்டுமே அனுபவம் உடையவர்களாக உள்ளனர். எனவே, **கற்றது கைமண் அளவு** என்ற நம் முதுமொழிக்கு ஒப்ப, பங்களிப்பு செய்யும், ஒவ்வொருவரும் கற்க வேண்டியன ஏராளம். இந்நோக்கில், எந்த ஒரு விக்கிமீடியப் பங்களிப்பாளர்களும், *புதிய பங்களிப்பாளர்களே* என்ற கூற்று மிகையல்ல.
# தேசிய நெடுஞ்சாலை 108 (இந்தியா)



**தேசிய நெடுஞ்சாலை 108** (*National Highway 108* - NH 108) என்பது இந்தியாவில் உள்ள ஒரு நெடுஞ்சாலை ஆகும். இது திரிபுராவில் வடக்கு திரிபுரா மாவட்டத்தில் உள்ள பனிசாகரிலிருந்து தொடங்கி மிசோரத்திலுள்ள அய்சால் வரை நீள்கிறது. இச்சாலையானது லெங்புய் விமான நிலையத்தை மிசோரத்தின் தலைநகரான அய்சாலுடன் இணைக்கிறது. இந்நெடுஞ்சாலையானது சாவ்ல்னுவாம் மற்றும் மாமித் ஆகிய நகரங்கள் வழியாகச் செல்கிறது.
# வாலில்லா டென்ரிக்



**வாலில்லா டென்ரிக்** (Tailless tenrec) என்ற விலங்கு மடகாசுகர் பகுதியில் காணப்படுகிறது. இந்த விலங்கு பாலூட்டிகளிலேயே அதிக அளவு குட்டிபோடும் தன்மை கொண்டதாக உள்ளது. இந்த உயிரி ஒவ்வொரு முறையும் 32 குட்டி போடுகிறது. அதிக அளவு குட்டிகள் போட்டாலும், எல்லா குட்டிகளுமே பொியதாவதில்லை. சில குட்டிகள் பிறந்ததுமே காலநிலை மாறுபாட்டால் இறந்து விடுகின்றன. மீதமுள்ள குட்டிகள் மட்டுமே வளா்ந்து பொியதாகின்றன.  

மடகாசுகர் தாயகம் மட்டுமன்றி, இது காம்ரோசு, மாருத்தீவுகள், ரீயுனியன், சேசெல்லெசு ஆகிய தீவுக் கூட்டங்களிலும் காணப்படுகிறது; இது இங்கு நோக்கத்தோடே அறிமுகப்படுத்தப்பட்டது.  

வாலில்லா டென்ரிக் தான் ஒரே நேரத்தில் நெடுங்காலம் வரை, ஒன்பது மாதங்கள் வரை, மாரியுறக்கம் கொள்ளும் முதல் வெப்பமண்டலப் பாலூட்டியாகும். இது வயிற்று ஒட்டுண்ணியான அக்கந்தொசெபலாவின் *புரோமோனிலிபார்மிசு கிரிசுட்டேட்டசு* இன ஓம்புயிரியாகும்.
# மன்சூர் பராமி


**மன்சூர் பராமி** (*Mansour Bahrami*), (26 ஏப்ரல், 1956)] என்பவர் ஓய்வுபெற்ற டென்னிஸ் வீரராவார். வலக்கை டென்னிஸ் விளையாட்டு வீரரான இவர் ஈரான் நாட்டைச் சேர்ந்தவர். இவர் இரட்டைக் குடியுரிமையாய் பிரான்ஸ் நாட்டின் குடியுரிமையையும் 1989 முதல் கொண்டிருந்தார். 1989 ஆம் ஆண்டு *பிரெஞ்சு ஓப்பன்* இரட்டையர் பிரிவில் இறுதிப் போட்டியில் விளையாடினார். 1988 ஆம் ஆண்டின் *ஜெனீவா ஓப்பன்* இரட்டையர் பிரிவில் வெற்றி பெற்றார். இவர் அவரது தந்திரோபாய விளையாட்டு முறையால் மிகவும் பிரபலமானார். 1974 முதல் தொழில்முறை ரீதியாக *டென்னிஸ்* விளையாடத் தொடங்கிய இவர் 2003 ஆம் ஆண்டில் டென்னில் விளையாடுவதிலிருந்து ஓய்வு பெற்றார்.  

## போட்டி விபரம்
**ஏடிபி மாஸ்டர்ஸ் வரிசை (0-2)**

| ஏடிபி டூர் (2-7) | } |
| --- | --- |

## விளையாட்டு வாழ்க்கை
ஈரானிய நாட்டில் டென்னில் விளையாட போதுமான வீரர்கள் இல்லாதபோது இவர் விளையாடத் தேர்தெடுக்கப்பட்டார். தனது 16 ஆம் வயதில் டேவிஸ் கோப்பைப் போட்டியின் இறுதி ஆட்டத்தில் விளையாடி அணிக்கு வெற்றியைப் பெற்றுத் தந்தார். ஆனால் 1970 களில் ஏற்பட்ட ஈரானியப் புரட்சியின் காரணமாய் இவரது விளையாட்டு பாதிக்கப்பட்டது. இதன் காரணமாய் இவர் பிரான்சு நாட்டிற்குப் புலம் பெயர்ந்தார்.
# பைரனோசு

** பைரனோசு (Pyranose** )  என்பது குறை சாக்கரைடுவின் தொகுப்பு ஆகும். ஐந்து கார்பன் அணுக்கள் மற்றும் ஒரு ஆச்சிசன் அணுவினையும் பெற்று இதன் இராசயன கட்டமைப்பு ஆறு உறுப்புகளைக் கொண்ட வளையமாக உள்ளது. மற்ற கார்பன்கள் வெளி வளையங்களில் இருக்கலாம்.  வேற்றணு வளையச்சேர்மமான பைரேன் சேர்மத்தை ஒத்து பைரனோசு என்ற பெயரைப் பெற்றுள்ளது. ஆனால் இதில் இரட்டை பிணைப்புகள் இருப்பதில்லை.  

****டெட்ராஐதரோபைரன் ****

| பெயர் | **டெட்ராஐதரோபைரன் ** | α-<small>D</small>-(+)-குளுக்கோபைரனோசு |
| --- | --- | --- |
| அமைப்பு வாய்ப்பாடு |  |  |
| **டெட்ராஐதரோபைரன் ** வளையத்தை <span>**நீல**</span> நிறம் குறிக்கிறது. | **டெட்ராஐதரோபைரன் ** வளையத்தை <span>**நீல**</span> நிறம் குறிக்கிறது. |  |

## வெளிவடிவ அமைப்பு

மடிப்பாதல் செயல் மூலம் பைரனோசு மொத்தம் 38 தனித்துவமான வெளிவடிவ அமைப்புகளைப் பெற்றுள்ளது. அவை 2 நாற்காலிகள், 6 படகுகள், 6 வளைவு-படகுகள், 12 அரை நாற்காலிகள், மற்றும் 12 உறைகள்.  

## மேலும் காண்க

- பியுரனோசு
- மாற்றுச்சுழற்சி
- மோனோசாக்கரைடு
- கார்போஐதரேட்டு வடிவமைப்பு
# விக்கிப்பீடியா:பயிற்சி வகுப்புகள்


விக்கிப்பீடியாவில் புதியவர்களுக்கு வழிகாட்டும் வகையில் இணையம் வழி பயிற்சி வகுப்புகள் நடத்தலாம். இவ்வுரையாடல்கள் Google Hangoutல் நடைபெறும். இது Firefoxல் வேலை செய்யாது. உங்கள் செல்பேசி வழியாகவோ கூகுள் குரோம் உள்ளிட்ட பிற உலாவிகள் மூலமாகவோ கலந்து கொள்ளலாம். முதல் முறை Google Hangouts பயன்படுத்துகிறீர்கள் என்றால் நிகழ்வு தொடங்குவதற்கு ஒரு சில நிமிடங்கள் முன்பே இணைய முயலுங்கள். இது தொடர்பான நீட்சிகள், செயலிகளை நிறுவ வேண்டி வரலாம். கூகுள் கூடலில் 10 பேருக்கு மேல் பங்கேற்க முடியாது. எனவே, புதியவர்களுக்கு இடம் கொடுத்து ஒன்றிரண்டு அனுபவம் மிக்க விக்கிப்பீடியர்கள் மட்டும் கலந்து கொண்டால் போதும். ஒவ்வொரு முறையும் வெவ்வேறு விக்கிப்பீடியர்கள் பொறுப்பெடுத்துக் கொள்ளலாம்.  

## அடுத்து வரும் வகுப்புகள்

### திங்கட் கிழமை, சூலை 24, 2017
- நேரம்: மாலை 7:00 - 8:00 இலங்கை/தமிழ்நாடு நேரம்
- இடம்: Google Hangout
- பாடம்: புதிய பங்களிப்பாளர்களின் பொதுவான கேள்விகளுக்குப் பதில் அளித்தல். செய்முறைப் பயிற்சி அளித்தல்.

### கலந்து கொள்வோர்
1. --இரவி
---
1. [பயனர்:tnse jagan n kpm|tnse jagan n kpm]]
---
1. 
1. 

## நிறைவுற்ற வகுப்புகள்

### வியாழக்கிழமை, சூலை 20, 2017
- நேரம்: மாலை 7:00 - 8:00 இலங்கை/தமிழ்நாடு நேரம்
- இடம்: Google Hangout (உரையாடல் நிறைவு பெற்றது)
- பாடம்: புதிய பங்களிப்பாளர்களின் பொதுவான கேள்விகளுக்குப் பதில் அளித்தல். செய்முறைப் பயிற்சி அளித்தல்.

### கலந்து கொண்டோர்
1. --இரவி (பேச்சு) 12:24, 19 சூலை 2017 (UTC)
1. தியாகு கணேஷ்
1. அருள் இராசேந்திரன்
1. அனிதா
1. பார்வதி
1. சசிக்குமார்
# வேல்லேயில்



**கோழிக்கோடு நகரத்தின் வடக்குப் பகுதியில் வேல்லேயில் கடற்கரை உள்ளது.  கடற்கரை சாலையில் இருக்கும் சக்கும் கடவூப் பாலம் வேல்லேய்லுக்கும் செல்லும். மீன்வள துறை மற்றும் மாட்சியாஃபீட் கார்ப்பரேஷன் துறைகள் வேல்லேயில் அமைந்துள்ளது. சாந்தி நகர் என்றழைக்கப்படும் ஒரு சேரிப்பகுதி இங்கே உள்ளது. [1]**  

மேலும் கடற்கரைக்கு வடக்கே காந்திநகர் ஹவுனிங் காலனி மற்றும் பட் சாலை ஆகியவை கிழக்கு மற்றும் மேற்கு வேல்லேய்லுக்கு அழைத்துச் செல்கின்றன. வேல்லேயில் இரயில் நிலையத்திற்கு அருகில் உள்ள சாலை காந்தி சாலை  நடக்காவு நகருக்கு  அழைத்துச் செல்லும். மேலும் ஜோசப் சாலை, பி.டி.உஷா சாலை, செஞ்சிலுவை சாலை மற்றும் மேஜர் சந்தோஷ் சாலை போன்ற சாலைகள் நகரை கடற்கரைக்கு இனணக்கும் மற்ற சாலைகளாகும்.  

## வேல்லேயில் கடற்கரைகள்

வரக்கால், பட் ரோடு மற்றும் புதியப்பா  

புதுச்சேரி, ஆனந்தபுரம் மற்றும் செட்டுக்குளம்  
கோட்டேதத் பஜார், எலத்தூர் மற்றும் கோராப்புழா  

## மேலும் பார்க்கவும்.
- Kozhikode Beach
- West Hill, Kozhikode
- Nadakkavu
- Elathur
- Pavangad,Calicut

## இருப்பிடம்
# துபாடு


**துபாடு** (*Dupadu*) இந்தியாவில் ஆந்திரப் பிரதேசம், பிரகாசம் மாவட்டம், திரிபுரந்தகம் மண்டலத்தில் உள்ள பெரிய கிராமங்களில் ஒன்றாகும். துபாடு நகரம் கர்னூல்-குண்டூர் மாநில நெடுஞ்சாலையில் அமைந்துள்ளது.</span>  

## வரலாறு
மௌரியர்கள் அதனை .ஆட்சி செய்த போது கி.பி  250 வரை அதன் வரலாறு நீடித்தது. சதாவஹானாக்களின் எழுச்சியினால்  இப்பகுதியில் பௌத்த மதம் தழைத்தோங்கியது.  ஸ்வாக்குகள், விஜயநகர அரசர்கள், குதுப் ஷாஹிகள் மற்றும் முகலாயர்கள் இந்த ஆட்சியாளர்களைப் பின்பற்றினர்.  

அவர்கள் ஒவ்வொருவரும் மாவட்டத்தின் நிலப்பரப்பில் கலாச்சார  தனித்துவமான முத்திரை பதித்தனர்.
# மிகப் பெரிய குதிரைவால் செடி


**மிகப் பெரிய குதிரைவால் செடி** **ஈக்குசெட்டம் ஜைகாண்டியம்** (*Equisetum giganteum*) என்பது தென் அமெரிக்காவிலிருந்து நடு அமெரிக்கா வரையும் , மத்திய சிலியின் கிழக்கு முதல் பிரேசில் வரையும் மற்றும் வடக்கிலிருந்து தெற்கு மெக்சிகோ வரையும் பூர்வீகமாகக் கொண்ட ஈக்குசெட்டம் வகையைச் இனம் ஆகும்.  

## செடியின் அமைப்பு

இச்செடி இது 2–5 மீட்டர்கள் (6.6–16.4 அடி) உயரம் வளரக்கூடியது. ஈரமான மணல் நிறைந்த பகுதியில் வளர்கிறது. இதன் அடிப்பகுதி மட்டத்தண்டு உடையது. இதிலிருந்து மேல் நோக்கி வளர்ந்த தண்டு வித்தியாசமானது. தண்டு துவாரம் உடையது. தண்டின் பகுதி துண்டு துண்டாக காடியில் இணைந்து நீண்டு உள்ளது. இவற்றில் சிறிய செதில் இலைகள் உள்ளன. இந்த தண்டில் கிளைகள் சுற்றி உள்ளன. இந்த அமைப்பை பார்க்கும்போது குதிரையின் வாலில் உள்ள முடிபோல் உள்ளது. இதனுடைய தண்டு இணைந்த பகுதியில் மணல் போன்ற சிலிக்கா உள்ளது. 1999-2000 ஆம் ஆண்டு சிலியில் அரிகாவிற்கு அருகில் உள்ள லுடா நதியில், ஒரு பயிற்சி பெற்ற தாவரவியலாளரான டாக்டர் தாமஸ் ஸ்கோப்கே, 1.57 அங்குலங்கள் (நான்கு சென்டிமீட்டர்) தடிமனான செடி என்று தெரிவித்தார்.  

## வாழிடம்
இது தென் அமெரிக்காவில் வளர்கிறது. 300 மில்லியன் ஆண்டுகளுக்கு முன்பு இவைகள் அதிக அளவில் காடுகளில் வளர்ந்தன. 100 அடி உயரம் உள்ளது கூட வளர்ந்திருந்தது. இவைகள் நிலக்கரியாக மாறிவிட்டது. இந்த வகையில் 25 இனச்செடிகள் மட்டுமே உள்ளது. இவற்றில் பூக்கள் வருவது கிடையாது. விதைத்துகள்கள் மூலம் புதியச் செடி முளைக்கிறது. வடக்கு சிலியில் உள்ள செடிகளில் 3.5 செ.மீ. விட்டம் வரையிலான தண்டுகள் தனி இனமாக **ஈக்விசெட்டம் சைலோசைட்டம்** (Equisetum xylochaetum) கருதப்படுகிறது. ஆனால் இது பரவலாக தனித்தன்மை வாய்ந்ததாகக் கருதப்படவில்லை.  

## பயன்பாடு
இன்று நம் வீடுகளில் பாத்திரங்களைக் கழுவி சுத்தம் செய்வதற்குக் கம்பி ரோமங்களைப் பயன்படுத்துகிறோம். பழங்காலத்தில் பாத்திரங்களைச் சுத்தம் செய்ய இந்தச் செடியை பயன்படுத்தினார்கள். இச்செடி மூலம் பாத்திரத்தைச் சுத்தம் செய்தால் பளபளப்பாகவும், சுத்தமாகவும் இருக்கும். பாத்திரம் சுத்தம் செய்யும் வேலைச் செய்பவர்கள் இச்செடியை வீடுகளில் வளர்த்து வந்துள்ளனர்.  

## மேற்கோள்
# ஜலோர் சட்டமன்றத் தொகுதி



**ஜலோர் சட்டமன்றத் தொகுதி** (*Jalore Assembly constituency*) என்பது இந்திய மாநிலமான இராசத்தான் சட்டமன்றத் தொகுதிகளுள் ஒன்றாகும். இந்த சட்டமன்றத் தொகுதி பட்டியல் சாதியினருக்காக ஒதுக்கப்பட்டுள்ளது.  

| 1. 1951 | மதொ சிங் | அர்.அர்.பி |  |
| --- | --- | --- | --- |
| 2. 1951 | அசரி சிங் | சுயேச்சை |  |
| 3. 1957 | ஹசிய | அர்.அர்.பி |  |
| 4. 1957 | நார்பட் சிங் | அர்.அர்.பி |  |
| 5. 1962 | விர்தா சிங் | இந்திய தேசிய காங்கிரசு |  |
| 6. 1967 | ஜெ. ராம் | எஷ்.ட்பிள்யு.எ |  |
| 7. 1972 | விர்தா சிங் | இந்திய தேசிய காங்கிரசு |  |
| 8. 1977 | தீகம் சந் கந் | ஜெ.என்.பி |  |
| 9. 1980 | மங்ஙிலால் | இந்திய தேசிய காங்கிரசு |  |
| 10. 1985 | மங்ஙி லால் ஆரியா | இந்திய தேசிய காங்கிரசு |  |
| 11. 1990 | ஜொகெஷ்வர் கார்க் | பாரதிய ஜனதா கட்சி |  |
| 12. 1993 | ஜொகெஷ்வர் கார்க் | பாரதிய ஜனதா கட்சி |  |
| 13. 1998 | கனெஷி ராம் மெக்வால் | பாரதிய ஜனதா கட்சி |  |
| 14. 2003 | ஜொகெஷ்வர் கார்க் | பாரதிய ஜனதா கட்சி |  |
| 15. 2008 | ராம் லால் மெக்வால் | இந்திய தேசிய காங்கிரசு |  |
| 16. 2013 | அமிர்தா மெக்வால் | பாரதீய ஜனதா கட்சி |  |
| 17. 2018 | ஜோகேசுவர் கார்க் | பாரதிய ஜனதா கட்சி |  |
| 18. 2023 | ஜோகேசுவர் கார்க் | பாரதிய ஜனதா கட்சி | } |

## அன்மையத்தேர்தல் முடிவுகள்
### 2023
# அசைவு செடி



### வகைப்பாடு
தாவரவியல் பெயர் : *டெஸ்மோடியம் கைரான்ஸ்* **Desmodium gyrans**  

குடும்பம் : **லெகுமின்னேசே** (Leguminosae)  

### இதரப் பெயர்
- **தந்திச் செடி** (Telegrap Plant)

## செடியின் அமைவு

இச்செடி 2 முதல் 4 அடி உயரம் வளரக் கூடியது. கோடைக் காலத்தில் நன்கு வளர்ந்து ஒரு சிறு புதர் போல் ஆகிறது. இச்செடிக்கு சூட்டடுப்பில் வரும் அளவிற்கு வெப்பம் தேவைப்படுகிறது. இது 3 இலைகள் உள்ள கூட்டி கூட்டிலையுடையது. இதில் எந்த இலை மிகச்சிறியதோ அது சூரியனின் ஒளிக்கு ஏற்ப இலை நகர்கிறது. இது அனைத்துத் திசைகளிலும் நகர்கிறது. இப்படி நகர்வதால் இச்செடியை பலர் வளர்க்கின்றனர். இச்செடியில் இளம் ஊதா சிவப்பு மலர்கள் வருகிறது. இதனுடைய காய் தட்டையாகவும், ஒன்றோடு ஒன்று இணைந்து ஓடும் உடையது. இவை முதிர்ந்த பிறகு துண்டுத் துண்டாக உடைந்து விலங்குகள் துணி ஆகியவற்றில் ஒட்டிக்கொண்டுச் சென்று புதிய இடங்களில் விழுந்து முளைக்கிறது.  

## காணப்படும் பகுதிகள்
இச்செடி இலங்கை மற்றும் பிலிப்பைன் நாடுகளில் வளர்கிறது. இச்சாதியில் 170 இனச் செடிகள் உள்ளன.  

## மேற்கோள்

| 1 || சிறியதும் - பெரியதும் || அறிவியல் வெளியீடு || ஜூன் 2001
# ஆசிய பசிபிக் கணித ஒலிம்பியாட்

**ஆசிய பசிபிக் கணித ஒலிம்பியாட் (APMO)** 1989 ஆம் ஆண்டு முதல் துவங்கப்பட்டது. ஆசிய பசிபிக் பிராந்தியத்தில் உள்ள நாடுகளை உள்ளடக்கிய ஒரு பிராந்திய கணித போட்டியாகும். அமெரிக்கா APMO இல் பங்கேற்கிறது. ஒவ்வொரு ஆண்டும், வட மற்றும் தென் அமெரிக்க நாடுகளில் பங்கேற்கும் நாடுகளுக்கு மார்ச் இரண்டாவது திங்கட்கிழமை பிற்பகல் நடைபெறும், மற்றும் மேற்கு பசிபிக் மற்றும் ஆசியாவில் பங்கு நாடுகளுக்கு மார்ச் இரண்டாவது செவ்வாயன்று காலையில் நடைபெறும்.  
## ஆசிய பசிபிக் கணித ஒலிம்பியாட் நோக்கம்
அனைத்து பசிபிக்-ரிம் நாடுகளில் கணித ரீதியாக சவாலான மீள்திறன் மிக்க பள்ளி மாணவர்களை கண்டுபிடித்து, ஊக்குவித்தல் மற்றும் பசிபிக்-ரிம் பிராந்தியத்தில் மாணவர்களுக்கும் ஆசிரியர்களுக்கும் இடையே நட்பான சர்வதேச உறவுகளை வளர்த்தல், ஒத்துழைத்தல் பசிபிக் பிராந்தியம் முழுவதும் பள்ளி பாடத்திட்டங்கள் மற்றும் நடைமுறையில் தகவல் பரிமாற்றம் ஒரு வாய்ப்பை உருவாக்குதல் ஒலிம்பியாட் வகை செயல்பாடுகளில் கணித ஈடுபாடு ஊக்கம் மற்றும் ஆதரவு, APMO பங்கேற்கும் நாடுகளுக்கு மட்டும் அல்லாமல் பிற பசிபிக்-ரிம் நாடுகளுக்கும் வழங்குகிறது  
### மதிப்பெண் மற்றும் வடிவமைப்பு
ஆசிய பசிபிக் கணித ஒலிம்பியாட் போட்டியில் ஒரு நான்கு-மணிநேர வினாத்தாளை உள்ளடக்கியள்ளது, இதில் ஐந்து கடினமான கேள்விகள் மற்றும் ஒவ்வொன்றும் அதிகபட்சமாக 7 புள்ளிகள் கொண்டுள்ளது.போட்டியாளர்கள் ஒரு பல்கலைக்கழகத்தில் முறையாக பதிவு செய்யப்படக்கூடாது  
(அல்லது அதற்கு சமமான இரண்டாம் நிலை நிறுவனத்தில்) மற்றும் அவர்கள் போட்டியில் கலந்து ஆண்டின் ஜூலை 1 இல் 20 வயதிற்குள் இருக்க வேண்டும்.
# கோபால் சிங்


**கோபால் சிங்** ராஜஸ்தான் சட்டமன்ற முன்னாள் சபாநாயகராக உள்ளார். 1979 ஆம் ஆண்டு செப்டம்பர் 25 முதல் ஜனதா கட்சி ஆட்சியில் சபாநாயகராக பணியாற்றினார். கோபல் சிங் ராஜபுதனான பத்ராஜுன் திக்கானாவின் தாக்கூர் குடும்பத்தைச் சேர்ந்தவர். இவருக்கு சொந்தமாக பாரம்பரிய விடுதி (விடுதியாக மாற்றப்பட்ட கோட்டை) உள்ளது.  

இவர் 1977 மற்றும் 1990களில் இருமுறை ஜொலூர் மாவட்டத்தில் உள்ள ஆஹோரிலிருந்து சட்டமன்றத்துக்குத் தேர்ந்தெடுக்கப்பட்டார்.
# காட்டூர், திருவாரூர் மாவட்டம்



**காட்டூர்** (*kattur*) இந்தியாவின் தமிழ்நாடு மாநிலம் திருவாரூர் மாவட்டத்தில், உள்ள ஒரு சிறிய கிராமம் ஆகும்.  

காவேரி டெல்டாவின் ஒரு பகுதியாக அமைந்துள்ள இந்த கிராமத்தின்  முக்கிய தொழில்   விவசாயம்  ஆகும். காவேரி நதியின் துணை நதிகளான வெண்ணாறு மற்றும் வெட்டாறு ஆகியவை காட்டூர் கிராமத்தைச் சுற்றி உள்ள முக்கிய  நீர்நிலைகள் ஆகும்.   காட்டூர் கிராமமானது காட்டூர்   பஞ்சாயத்தின் கீழ் உள்ளது. திருவாரூர் மாவட்ட தலைமையகத்தில் இருந்து தோராயமாக 3 கி.மீ. வடக்கிலும், சென்னை நகரத்திலிருந்து 313 கி.மீ. தொலைவிலும் காட்டூர் அமைந்துள்ளது. தமிழ்நாட்டின் மத்திய பல்கலைக்கழகம் மற்றும் திருவாரூர் மருத்துவக் கல்லூரி ஆகியவை இக்கிராமத்திற்கு அருகில்  உள்ளன. இங்கு உள்ள சிவன் கோயில் மற்றும் காளியம்மன் கோயில் மிகவும் பிரசித்தி பெற்றவையாகும்.  

காட்டூரின் மக்கள் தொகை 3500 எனக்கூறப்படுகிறது.  

ஊராட்சி தலைவராக விமலா பிரபாகரன் செயல்படுகிறார்.
# பிர்லா அறிவியல் அருங்காட்சியகம்

**பிர்லா அறிவியல் அருங்காட்சியகம்** (*Birla Science Museum*) இந்தியாவின் ஐதராபாத்தில் அமைந்துள்ள இந்திய அறிவியல் அருங்காட்சியகம் ஆகும். இது கட்டிடப் பொறியாளர் ஏ. சிங்காரவேலுவால் கட்டப்பட்டது. இம்மையம் கோளரங்கம், அருங்காட்சியகம், அறிவியல் மையம், கலைக்கூடம் மற்றும் ஒரு டைனோசர் காட்சியகம் ஆகியவற்றைக் கொண்டுள்ளது. அருங்காட்சியகத்தைக் கொண்ட இம்மையம் 1990 ஆம் ஆண்டில் திறந்துவைக்கப்பட்டது.  

## கோளரங்கம்
பிர்லா கோளரங்கம் அறிவியல் மையத்தின் ஒரு பிரிவு ஆகும். கோளரங்கம் முன்னாள் முதலமைச்சர் என். டி. ராமராவால் செப்டம்பர் 8, 1985 அன்று திறந்துவைக்கப்பட்டது. இது இந்தியாவில் உள்ள மூன்று பிர்லா கோளரங்கங்களில் ஒன்றாகும். மற்றவை கொல்கத்தாவிலுள்ள எம். பீ. பிர்லா கோளரங்கம் மற்றும் சென்னையிலுள்ள பி. எம். பிர்லா கோளரங்கம் ஆகும்.  

## டைனோசர் காட்சியகம்
கோளரங்கம் மற்றும் அறிவியல் மையத்துடன் இம்மையத்தில் 2000 ஆம் ஆண்டு டைனோசர் காட்சியகம் புதிதாக சேர்க்கப்பட்டுள்ளது. அதனுடைய சிறப்பம்சமாக, இந்திய புவியியல் ஆய்வு மையத்தால் வழங்கப்பட்ட,160 மில்லியன் வருட வயதுடைய, தெலுங்கானா அடிலாப்பில் தோண்டியெடுக்கப்பட்ட கோடசரஸ் யூமன்ப்பாலியென்ஸிஸ் என்ற டைனோசர் வகை காட்சிக்கு உள்ளது. இங்கு டைனோசர் முட்டைகள், கடற்சிப்பிகள் மற்றும் கல் மர படிமங்கள் காட்சிக்கு வைக்கப்பட்டுள்ளன. இதன் இன்னொரு பகுதியான ஒருங்கிணைந்த இயற்கை வரலாற்றுக் கலைக்கூடம், 2000 ஆம் ஆண்டு சூலை மாதம் நாட்டிற்கு அர்ப்பணிக்கப்பட்டது. இங்குள்ள அரிய வகை டைனோசர் தொன்படிமங்கள், 160 மில்லியன் ஆண்டுகளுக்கு முந்தைய கொடசரசு டைனோசர்கள் பார்வையாளர்களைப் பிரமிக்கச்செய்கிறது.
# ஜலால்பூர்


இந்த நகரம் ஆசம்கர், அக்பர்பூர், ஷாகஞ்ச், ராஜே சுல்தான்பூர், வாரணாசி, பைசாபாத், அயோத்தி, இலக்னோ, கான்பூர் போன்ற நகரங்களுடன் தனியார் பேருந்துகள் மூலம் நேரடியாக இணைக்கப்பட்டுள்ளது.  

## மக்கள் தொகையியல்
இந்திய மக்கள்தொகை கணக்கெடுப்பு, 2001-ன் படி, ஜலால்பூரின் மக்கள் தொகை 29,634. அவர்களுள் ஆண்கள் 51 விழுக்காடும் பெண்கள் 48 விழுக்காடுமாக உள்ளனர். இதில் ஆண்களில் 73 விழுக்காடும் பெண்களில் 64 விழுக்காடும் கல்வியறிவு பெற்றுள்ளனர். இந்த நகரின் சராசரிக் கல்வியறிவான 69 விழுக்காடு இந்திய நாட்டின் சராசரியான 59.5 விழுக்காட்டை விட அதிகம். மக்கள் தொகையில் ஆறு வயதுக்குக் குறைவானோர் 16 விழுக்காட்டினர்.  

## குறிப்பிடத்தக்கவர்கள்
- அன்வர் ஜலால்பூரி (1947-2018), உருதுக் கவிஞர். "உருது ஷயிரி மேன் கீதா" (Urdu Shairi Mein Geeta)" என்ற பெயரில் பகவத் கீதையை உருது மொழியில் மொழிபெயர்த்தவர். *டேட் இஷ்கியா* என்ற இந்தித் திரைப்படத்திலும் அவர் பணியாற்றியுள்ளார்.
- ஹஷீம் ராஸா ஜலால்புரி, உருதுக் கவிஞர், பதினாறாம் நூற்றாண்டைச் சேர்ந்த மீராபாயின் கவிதைகளை உருது மொழியில் மொழிபெயர்த்தவர்.
# சிங்கம்பட்டி அரண்மனை

**சிங்கம்பட்டி அரண்மனை** என்பது இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், அம்பாசமுத்திரம் வட்டம், அம்பாசமுத்திரம் ஊராட்சி ஒன்றியத்தில் இருக்கும் சிங்கம்பட்டியில் உள்ள ஒரு அரண்மனை ஆகும்.  

சிங்கம்பட்டி அரண்மனை என்பது சிங்கம்பட்டி ஜமீன்தாரின் அரண்மனை இந்த அரண்மனை ஐந்து ஏக்கரில் விரிந்துள்ளது. இந்த அரண்மனையில் சமீன்தார் குடும்பத்தினர் இன்றும் வாழ்ந்துவருகின்றனர். இந்த அரண்மனையில் மன்னராட்சி கால தர்பார் மண்டபம் உள்ளது. இது மன்னரின் வாரிசை பார்க்கவரும் பார்வையாளர்களுக்கான காத்திருப்பு மண்டபமாக இப்போது உள்ளது. சிங்கம்பட்டி ராஜாக்களின் வீரதீர பராக்கிரமங்களைச் சொல்லும் படங்கள் தர்பார் மண்டபச் சுவர் முழுக்க அமைக்கப்பட்டுள்ளன. இந்த மண்டபத்தை, சிங்கம்பட்டி மக்கள் தங்கள் வீட்டு சுபநிகழ்வுகளுக்கு பயன்படுத்திவருகின்றனர். ஜமீன் வாரீசுகளால், அதன் பாரம்பரியமான சில பொருள்களை இப்போதும் பாதுகாத்து வருகிறனர். அரண்மனையின் ஒரு பகுதியில் இந்த கலைப் பொருள்கள் காப்பகம் உள்ளது.  

## காப்பகத்தில் உள்ள பொருட்கள்
- சிகாகோ சென்று திரும்பிய சுவாமி விவேகானந்தர், இராமநாதபுரம் சமஸ்தான மன்னர் பாஸ்கர சேதுபதிக்கு பரிசளித்த மரத்தாலான யானைச் சிற்பம். (பாஸ்கர சேதுபதி மகாராஜா, சிங்கம்பட்டி ஜமீன் முருகதாஸ் தீர்த்தபதியின் தாய்வழிப் பூட்டன் ஆவார். விவேகானந்தரின் அன்புப் பரிசை அவர், தனது பேத்தி வள்ளிமயில் நாச்சியாருக்கு வழங்கினார். வள்ளிமயில் நாச்சியார் சிங்கம்பட்டி ஜமீனுக்கு மணமகளாக வந்தபோது, தாத்தா அளித்த பரிசையும் புகுந்த வீட்டுச் சீதனமாகக் கொண்டு வந்தார்).
- ஜமீன்தாரர் ஆசையோடு வளர்த்த குதிரை ஒன்று இறந்துவிட, அதன் நினைவைப் பாதுகாக்க, அதன் கால் ஒன்றை வெட்டி, அதன் குளம்புக்கு அடியிலும், மேலேயும் வெள்ளிப் பூண் போட்டு மாற்றப்பட்ட சாம்பல் கின்னம்.
- சிங்கம்பட்டி ஜமீனுக்குச் சொந்தமான நிலங்களில் இருந்து வந்த நெல்லை அளக்கப் பயன்படுத்திய தேக்குமரத்தாலான பெரிய மரக்கால் இந்த மரக்காலை இரண்டு பேர் சேர்ந்தால்தான் தூக்க முடியும். இந்த மரக்கால் சாதாரண மரக்கால் அளவில் 14 மரக்கால் கொள்ளக்கூடியது.
- ஜமீனில் பயன்படுத்திய மூன்று கிலோ எடை உள்ள பூட்டு. இந்தப் பூட்டு இன்றும் நல்ல நிலையில் உள்ளது.
- ஜமீன் பரம்பரை தர்பாரில் பயன்படுத்திய அலங்கார நாற்காலி.
- தர்பார் கூடத்தில் 7 அடி நீளம், 7 அடி அகலம் கொண்ட கல் மேடை இந்த கல் மேடை, அதன் நான்கு கால்கள் அனைத்தும் ஒரே கல்லில் செதுக்கப்பட்டுள்ளன. ஜமீன்தாரர்களுக்கு பட்டம் சூட்டும்போது அவர்கள் இந்தக் கல் மேடையில்தான் அமர்ந்திருப்பார்கள்.
- ஜமீன் பரம்பரையினர் வேட்டையாடிக் கொன்ற யானையின் தலை எலும்புக் கூடு ஒன்று.

## ஆதாரங்கள்
# சியொ



**சியொ அல்லது ஷீ அல்லது ஷிவ்** (*Shiv, Sheo, Sheve*) என்பது இராசத்தான் மாநிலத்தின் பார்மேர் மாவட்டத்தில் உள்ள ஒரு கிராமமாகும். இது தெஹ்சில் தலைமையகம். இது சிவ் என்று உச்சரிக்கப்படுகிறது. இந்த கிராமமானது தார் பாலைவனத்தில் அமைந்துள்ளது.  

## மக்கள் தொகை
2001ஆம் ஆண்டின் மக்கள் தொகை கணக்கெடுப்பின்படி ஷியோ மக்கள் தொகை 3,689 ஆகும். இதில் ஆண் மக்கள் 2,012, பெண் மக்கள் 1,677. 2010ஆம் ஆண்டு கணக்கெடுப்பின்படி ஷியோ மக்கள் தொகை சுமார் 5,000.
# அகரத் திருமாளம்


**அகரத் திருமாளம்** (Agarathirumalam) என்னும் கிராமம், நன்னிலம் வட்டம், திருவாரூர் மாவட்டம், தமிழ்நாடு மாநிலம், இந்தியாவில் அமைந்துள்ளது.  

## மக்கள்தொகை
2001 ஆம் ஆண்டுக் கணக்கெடுப்பின்படி, இக்கிராமத்தின் மொத்த மக்கள்தொகை எண்ணிக்கை 4177 ஆகும். இதில் ஆண்கள் 2056 பேர். பெண்கள் 2121 பேர். பாலின விகிதம் 1032 ஆகவும், எழுத்தறிவு விகிதம் 88.63 ஆகவும் காணப்படுகிறது.
# சுமேர்பூர் சட்டமன்றத் தொகுதி



**சுமேர்பூர் சட்டமன்றத் தொகுதி** *(Sumerpur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பாலி மாவட்டத்தில் அமைந்துள்ளது. சுமேர்பூர், பாலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சச்சன் சிங் | இந்திய தேசிய காங்கிரசு</br> |  |
| 1977 | விக்யான் மோடி | ஜனதா கட்சி |  |
| 1980 | கோகுல் சந்திர சர்மா | இந்திய தேசிய காங்கிரசு (இ) |  |
| 1985 | பினா காக் | இந்திய தேசிய காங்கிரசு</br> |  |
| 1990 | குலாப் சிங் | பாரதிய ஜனதா கட்சி</br> |  |
| 1993 | பினா காக் | rowspan=2 | இந்திய தேசிய காங்கிரசு</br> |
| 1998 |  |  |  |
| 2003 | மதன் ரத்தோர் | பாரதிய ஜனதா கட்சி</br> |  |
| 2008 | பினா காக் | இந்திய தேசிய காங்கிரசு</br> |  |
| 2013 | மதன் ரத்தோர் | rowspan=2 | பாரதிய ஜனதா கட்சி</br> |
| 2018 | சோராராம் குமாவத் |  |  |
| 2023 | } |  |  |

## தேர்தல் முடிவுகள்
### 2023
# மாங்கனீசு(II) மாலிப்டேட்டு


**மாங்கனீசு(II) மாலிப்டேட்டு** *(Managnese(II) molybdate)* என்பது MnMoO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் வகை சேர்மமாகும். α-MnMoO4 வகை மாங்கனீசு(II) மாலிப்டேட்டு ஒற்றைச்சரிவு படிகக் கட்டமைப்பைப் பெற்றுள்ளது . தாழ்வான வெப்பநிலைகளில் எதிர்அயக்காந்தப் பண்புடைய பொருளாக மாங்கனீசு(II) மாலிப்டேட்டு கருதப்படுகிறது .  

## பயன்கள்

வேகமான போலி கொள்திறன் ஏற்ற ஒடுக்க வினையின் காரணமாக நீரிய மீமின்தேக்கிகளுக்கான மின்வாயாக மாங்கனீசு(II) மாலிப்டேட்டு பயன்படுத்தப்படுகிறது . மேலும் ஐதரசனை பிரித்து வெளியேற்றுவதற்கான வினையூக்கியாகவும் இச்சேர்மம் பயன்படுகிறது .
# தப்பளாம்புலியூர்



**தப்பளாம்புலியூர்** (*Thappalampuliyur*) என்னும் கிராமம், இந்தியா, தமிழ்நாடு மாநிலம், திருவாரூர் மாவட்டம், திருவாரூரிலிருந்து, தென் கிழக்குத் திசையில் 5 கி.மீ. தொலைவில் அமைந்துள்ளது. இக்கிராமத்தில் ஆயிரம் ஆண்டுகள் பழைமை வாய்ந்த கோவில் உள்ளது. இங்குள்ள சிவன் வியாக்ரபுரீசுவரர் என்றும், பார்வதி தேவி நித்தியக் கல்யாணி அம்மன் என்றும் அழைக்கப்படுகின்றனர். கிழக்கு நோக்கி அமைந்துள்ள சனி பகவான் சந்நிதி புகழ் பெற்றது. வட திசையில் அமைந்திருக்கும் ஏக பத்த ருத்ரர் சந்நிதியானது மற்றுமொரு சிறப்பாகும். இக்கோவிலின் முன்புறத்தில் ஒரு பெரிய குளம் உள்ளது.  

அதுபோல், இக்கிராமத்தின் மேற்குப் புறமாக அமையப்பெற்றுள்ள வரதராசப் பெருமாள் திருக்கோவில் வைணவத் திருத்தலமாக உள்ளது. ஆனி மாதத்தில் இங்கு நடைபெறும் கொழுந்தாளம்மன் கோவில் திருவிழாவானது சுற்றுவட்டாரப் பகுதிகளில் தனிச்சிறப்பு மிக்கதாக விளங்கி வருகிறது.